23.		Upovedomenie účastníka konania o postúpení podania
			(§ 20 ZoSK)
Okresný úrad Martin, odbor všeobecnej vnútornej správy, Ul. A. Kmeťa č. 17, 036 01 Martin
						Vážený pán
Č. j.: A/2023/00567/Za-2					Karol Gajdoš
Martin dňa 18. 4. 2023 					Gándhiho ul. č. 5, 036 01 Martin – Záturčie
Vec:	Oznámenie o postúpení podania
Dňa 11. 4. 2023 bolo Okresnému úradu, odboru všeobecnej vnútornej správy, Ul. A. Kmeťa č. 17, 036 01 Martin doručené Vaše podanie, ktorým ste žiadali správny orgán o vydanie rozhodnutia na zmenu nepoľnohospodárskej pôdy na poľnohospodársku pôdu podľa § 9 ods. 3 písm. b) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov, a to parc. KN č. 345/2 o výmere 1 325 m2, v k. ú. Martin.
Vzhľadom na skutočnosť, že Okresný úrad v Martine, odbor všeobecnej vnútornej správy v tejto veci nie je príslušným správnym orgánom na rozhodovanie, oznamujeme Vám, že Vaše podanie zo dňa 11. 4. 2023 vo veci rozhodovania o zmene nepoľnohospodárskej pôdy na poľnohospodársku pôdu bolo dňa 18. 4. 2023 postúpené Okresnému úradu v Martine, pozemkovému a lesnému odboru, Ul. Pavla Mudroňa č. 45, 036 01 Martin, podľa § 20 zákona č. 71/1967 Zb. o správnom konaní v znení neskorších predpisov, ktorý je príslušným orgánom (podľa § 23 písm. b) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov) na rozhodovanie o zmene druhu poľnohospodárskeho pozemku.
JUDr. Zuzana Čierna, vedúca odboru všeobecnej vnútornej správy
Poznámka
Podľa § 20 zákona o správnom konaní je správny orgán, pokiaľ nie je príslušný na rozhodovanie, povinný bezodkladne (bez meškania) podanie postúpiť príslušnému správnemu orgánu a upovedomiť o tom účastníka konania. Podľa § 46 zákona o správnom konaní musí byť rozhodnutie vydané orgánom na to príslušným, a to vecne, miestne a funkčne.